CELEX: 32021R0734
Language: fi
Date: 2021-05-05 00:00:00
Title: Komission täytäntöönpanoasetus (EU) 2021/734, annettu 5 päivänä toukokuuta 2021, tiettyjen tuotteiden vientilupajärjestelmään sovellettavista erityisjärjestelyistä annetun komission täytäntöönpanoasetuksen (EU) 2021/521 muuttamisesta

6.5.2021   
               
               
                  FI
               
               
                  Euroopan unionin virallinen lehti
               
               
                  L 158/13
               
            
         KOMISSION TÄYTÄNTÖÖNPANOASETUS (EU) 2021/734,
         annettu 5 päivänä toukokuuta 2021,
         tiettyjen tuotteiden vientilupajärjestelmään sovellettavista erityisjärjestelyistä annetun komission täytäntöönpanoasetuksen (EU) 2021/521 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen vientimenettelyn käyttöönotosta 11 päivänä maaliskuuta 2015 annetun Euroopan parlamentin ja neuvoston asetuksen (EU) 2015/479 (1) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Komissio antoi 30 päivänä tammikuuta 2021 täytäntöönpanoasetuksen (EU) 2021/111 (2), jossa säädetään vientiluvan edellyttämisestä covid-19-rokotteiden ja niiden tuotannossa käytettävien vaikuttavien aineiden, mukaan lukien kantasolupankit ja työsolupankit, viennissä asetuksen (EU) 2015/479 5 artiklan mukaisesti. Näiden toimenpiteiden voimaantulopäivää seuraavan kuuden viikon jakson lopussa komissio antoi asetuksen (EU) 2015/479 6 artiklan nojalla täytäntöönpanoasetuksen (EU) 2021/442 (3), jonka mukaan näiden samojen tuotteiden vienti edellyttää vientilupaa 30 päivään kesäkuuta 2021 saakka.
                  
               
                     (2)
                  
                  
                     Komissio hyväksyi 24 päivänä maaliskuuta 2021 täytäntöönpanoasetuksen (EU) 2021/521 (4), jossa säädetään, että vientilupien myöntämistä harkittaessa on lisätekijänä otettava huomioon se, uhkaako lupa täytäntöönpanoasetuksen (EU) 2021/442 soveltamisalaan kuuluvien tuotteiden toimitusvarmuutta unionissa. Lisäksi samalla täytäntöönpanoasetuksella keskeytettiin väliaikaisesti tietyille kohdemaille myönnetty vapautus täytäntöönpanoasetuksen (EU) 2021/442 soveltamisesta.
                  
               
                     (3)
                  
                  
                     Täytäntöönpanoasetus (EU) 2021/521 hyväksyttiin asetuksen (EU) 2015/479 5 artiklan nojalla, ja sitä sovelletaan enintään kuuden viikon ajan.
                  
               
                     (4)
                  
                  
                     Vaikka rokotustahti on nopeutunut kaikkialla unionissa, pandemiatilanne on edelleen vakava ja täytäntöönpanoasetuksen (EU) 2021/521 johdanto-osan kappaleissa esitetyt olosuhteet jatkuvat edelleen.
                  
               
                     (5)
                  
                  
                     Sen vuoksi täytäntöönpanoasetuksella (EU) 2021/521 käyttöön otettujen järjestelyjen soveltamista olisi jatkettava 30 päivään kesäkuuta 2021 asti.
                  
               
                     (6)
                  
                  
                     Islanti, Liechtenstein ja Norja, jäljempänä ’ETA:n EFTA-valtiot’, osallistuvat unionin sisämarkkinoihin Euroopan talousalueesta tehdyn sopimuksen mukaisesti. Suurin osa ETA:n EFTA-valtioihin suuntautuvasta viennistä koostuu rokotteista, jotka jäsenvaltio on hankkinut unionin tekemien ennakkohankintasopimusten puitteissa ja jälleenmyynyt kyseisiin maihin. Täytäntöönpanoasetuksen (EU) 2021/521 soveltamisesta saatujen tietojen perusteella ei ole viitteitä siitä, että vienti ohjattaisiin ETA:n EFTA-valtioiden kautta sellaisiin maihin, joille ei ole myönnetty vapautusta vientilupajärjestelmästä täytäntöönpanoasetuksen (EU) 2021/442 1 artiklan 9 kohdan nojalla. Sen vuoksi vientilupavapautuksen keskeytystä ei ole tarpeen jatkaa ETA:n EFTA-valtioihin suutautuvassa viennissä.
                  
               
                     (7)
                  
                  
                     Täytäntöönpanosetusta (EU) 2021/521 olisi sen vuoksi muutettava, ja muutosta olisi sovellettava välittömästi.
                  
               
                     (8)
                  
                  
                     Tässä asetuksessa säädetyt toimenpiteet ovat asetuksen (EU) 2015/479 3 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2021/521 seuraavasti:
            
                        1)
                     
                     
                        Korvataan 1 artiklan toinen kohta seuraavasti:
                        ”Keskeytystä ei kuitenkaan sovelleta seuraaviin maihin ja alueisiin:
                        
                                    —
                                 
                                 
                                    Andorra,
                                 
                              
                                    —
                                 
                                 
                                    Färsaaret,
                                 
                              
                                    —
                                 
                                 
                                    Islanti,
                                 
                              
                                    —
                                 
                                 
                                    Liechtenstein,
                                 
                              
                                    —
                                 
                                 
                                    Norja,
                                 
                              
                                    —
                                 
                                 
                                    San Marino,
                                 
                              
                                    —
                                 
                                 
                                    Vatikaanivaltio,
                                 
                              
                                    —
                                 
                                 
                                    Euroopan unionin toiminnasta tehdyn sopimuksen liitteessä II luetellut merentakaiset maat ja alueet,
                                 
                              
                                    —
                                 
                                 
                                    Büsingen,
                                 
                              
                                    —
                                 
                                 
                                    Helgoland,
                                 
                              
                                    —
                                 
                                 
                                    Livigno,
                                 
                              
                                    —
                                 
                                 
                                    Ceuta ja Melilla.”
                                 
                              
                  
                        2)
                     
                     
                        Korvataan 3 artiklan toinen kohta seuraavasti:
                        ”Sitä sovelletaan 30 päivään kesäkuuta 2021.”
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 83, 27.3.2015, s. 34.
         
            (2)  Komission täytäntöönpanoasetus (EU) 2021/111, annettu päivätty 29. tammikuuta 2021, vientiluvan edellyttämisestä tiettyjen tuotteiden viennissä (EUVL L 31 I, 30.1.2021, s. 1).
         
            (3)  Komission täytäntöönpanoasetus (EU) 2021/442, annettu 11 päivänä maaliskuuta 2021, vientiluvan edellyttämisestä tiettyjen tuotteiden viennissä (EUVL L 85, 12.3.2021, s. 190).
         
            (4)  Komission täytäntöönpanoasetus (EU) 2021/521, annettu 24 päivänä maaliskuuta 2021, tiettyjen tuotteiden vientilupajärjestelmään sovellettavista erityisjärjestelyistä (EUVL L 104, 25.3.2021, s. 52).